Det var den amerikanske præsident Franklin D. Roosevelt, der ved sin tiltrædelse i 1933 opfandt begrebet ”de første 100 dage”.

Krakket på Wall Street var blevet afløst af en national depression i USA, og Roosevelt ville med sin New Deal ændre den amerikanske samfundsudvikling radikalt. Derfor skulle der i hans første 100 dage som præsident skabes resultater ved hjælp af nye og eksperimenterende metoder.

Siden er myten om de magiske 100 dage blevet brugt som målestok for stort set samtlige Roosevelts efterfølgere, og herhjemme anses en regerings første periode også for en vigtig tid, hvor der skal skabes resultater, og store linjer skal tegnes op.

Partiernes karakterer til regeringen Karakterer givet efter 7-trinsskalaen. Dansk Folkeparti: 02 Socialdemokratiet: 00 De Radikale: 00 Alternativet: 02 Enhedslisten: 02 SF: 02 Gennemsnit: 1,33

På tirsdag runder VLAK-regeringen sine første 100 dage som regering, og hvis man spørger statsminister Lars Løkke Rasmussen (V), så går det ”godt”.

Han peger konkret på to sager, som både venner og fjender af regeringen ellers har haft travlt med at udlægge som nederlag.

- Der er ligesom to ting, man kredser om. Vi får en vestdansk politiuddannelse. Det ville vi ikke få, hvis der ikke var den her regering. Så kommer den til at ligge et andet sted, end vi måske havde tænkt os. Men vi får den, siger Lars Løkke Rasmussen.

- Vi får også en enorm liberalisering af taxa-lovgivningen, som vi havde kæmpet for. Vi når ikke 100 procent i mål med det, vi gerne ville, men det kommer. Så de to ting, som mange snakker om, at regeringen ikke er lykkes med, det vil jeg faktisk mene, at vi næsten er kommet i mål med, siger statsministeren.

Meget langsomt

Beder man Folketingets øvrige partier vurdere regeringens første 100 dage, er sandheden imidlertid en helt anden.

Han virker passiv. nicolai wammen (s) om Lars Løkke (V)

Der er snarere tale om en ”handlingslammet” regering, som trods efterårets nedfrosne parlamentariske situation under den rene Venstre-regering ikke har formået at bringe dansk politik ind i foråret.

- Det går meget langsomt, og der er meget, der skal afklares internt, lyder skudsmålet eksempelvis fra Dansk Folkepartis gruppeformand, Peter Skaarup:

Læs også : Spirende regeringsopgør: V og LA uenige om logning

- Det er ikke en regering, hvor man tænker 'her kommer der til at ske en hel masse', eller hvor der er en stor vision, eller stor tillid til regeringen hos danskerne. Det oplever jeg desværre ikke, siger han.